Ekhva järjestää infoja palveluseteliyrittäjille huhtikuussa

Etelä-Karjalan hyvinvointialueen (Ekhva) palveluseteliuudistus on loppusuoralla.

− Palveluntuottajille pidetään huhtikuussa infoja uusista säännöllisen kotihoidon ja tukipalveluiden palveluseteleistä, kertoo ikääntyneiden asiakkuusyksikön johtaja Irina Snellman hyvinvointialueelta.

Infot palvelusetelituottajille 1.4. ja 17.4.2026

Säännöllisen kotihoidon palvelusetelin info palveluntuottajille
keskiviikkona 1.4. klo 12.00–13.15

Tukipalveluiden palvelusetelin info palveluntuottajille
perjantaina 17.4.2026 klo 11.30–12.45.

Kutsut infoihin lähetetään kaikille niille yrittäjille, joiden tiedetään tuottavan hyvinvointialueelle palveluita. Teams-liittymislinkit infoihin löytyvät Ekhvan nettisivulta www.ekhva.fi/palvelusetelituottajat.

Ekhva haluaa palveluseteliuudistuksella yhtenäistää käytäntöjä ja selkiyttää kokonaisuutta. Jatkossa setelillä hankitut palvelut vastaavat asiakkaalle tehtyä palvelutarpeenarviointia ja -päätöstä.

Edellinen tiedote palveluseteliuudistukseen liittyen:

Linkki 4.2.2026 tiedotteeseen - Ekhva valmistelee henkilökohtaisen budjetin palvelusetelin lakkauttamista ja sen korvaamista säännöllisen kotihoidon palvelusetelillä

Palveluseteliuudistuksen kokonaisuuteen kuuluvat:

OMAISHOITO: Omaishoidon tuen myöntämisen perusteet ja toimintaohjemuutokset sekä palveluseteleiden käyttö.
Linkki 16.12.2025 tiedotteeseen: Etelä-Karjalan omaishoidon tuen myöntämisen perusteet ja toimintaohje – mikä muuttuu ja milloin?

KOTIIN VIETÄVÄT TUKIPALVELUT: Kotiin vietävien tukipalvelujen myöntämisen perusteiden muutos 1.3.2026 alkaen.
Linkki aluehallituksen 15.12.2025 listaan: Kokousasiat – Aluehallitus 21/2025 (15.12.2025))

HENKILÖKOHTAISEN BUDJETIN PALVELUSETELI: Nykyinen malli lopetetaan ja tilalle tulee uusi säännöllisen kotihoidon palveluseteli.
Linkki 4.2.2026 tiedotteeseen - Ekhva valmistelee henkilökohtaisen budjetin palvelusetelin lakkauttamista ja sen korvaamista säännöllisen kotihoidon palvelusetelillä

PALVELUSETELIUUDISTUS:
Poistuva: Tuettu asuminen (10/2025), henkilökohtaisen budjetin palveluseteli ja yhteisöllinen asuminen
Muuttuvat: Omaishoidon vapaan palveluseteli, yhteisöllinen asuminen ja ympärivuorokautisen palveluseteli muuttuu ympärivuorokautisen asumisen palveluseteliksi
Uudet palvelusetelit: Säännöllinen kotihoito (korvaa henkilökohtaisen budjetin palvelusetelin), siivous, vaate- ja pyykkihuolto